paragraph_text: Katalonska Republika (katalonski: República Catalana, španjolski: República Catalana, okcitanski: Republica Catalana) je bila samoproglašena država na Pirenejskom poluotoku. Proglasio ju je Katalonski parlament 27. listopada 2017. godine nakon prethodno 1. listopada održanog referenduma o neovisnosti. Proces osamostaljivanja pokrenut je Deklaracijom o iniciranju procesa neovisnosti Katalonije (kat. Declaració d'inici del procés d'independència de Catalunya) objavljenom 9. studenoga 2015., nakon što su na prethodnim izborima u Kataloniji 27. rujna 2015. godine independističke stranke dobile većinu zastupničkih mjesta.